ສະຫະພາບຢູໂຣບ ຊ່ວຍ​ເຫລືອ​ອາຫານ ໃຫ້​​ເກົາຫຼີເໝືອ
ສະຫະພາບຢູໂຣບຈະ​ມອບອາຫານໃຫ້ ພາຍ​ໃຕ້ລະບົບຕິດຕາມ​ເບິ່ງ​ຢ່າງເຂັ້ມງວດ ແກ່ພວກທີ່ຕ້ອງການທີ່ສຸດ​ ກໍຄືພວກທີ່ອຶດຫີວ ຂາດອາຫານແທ້ໆ​.
ສະຫະພາບຢູໂຣບກ່າວວ່າ ຕົນຈະມອບການຊ່ວຍເຫລືອດ້ານອາຫານການກິນມູນຄ່າ ຫຼາຍກ່ວາ 14 ລ້ານ 5 ແສນດອລລາ ໃຫ້ແກ່ເກົາຫຼີເໝືອເພື່ອຊ່ອຍ ເຫຼືອປະຊາຊົນ ຈໍານວນປະມານ 650 ພັນຄົນ ທີ່ກໍາລັງສ່ຽງຕໍ່ການອຶດຫິວຕາຍນັ້ນ ສະຫະພາບຢູໂຣບກ່າວໃນວັນຈັນມື້ນີ້ວ່າ ອາຫານນັ້ນຈະເອົາໄປມອບໃຫ້ພາຍໃຕ້ລະບົບ ຕິດຕາມເບິ່ງຢ່າງເຂັ້ມງວດ ແກ່ພວກທີ່ຕ້ອງການທີ່ສຸດ ກໍຄືອຶດຫີວ ຂາດອາຫານແທ້ໆ ທີ່ອາໄສຢູ່ໃນເຂດແຂວງທາງພາກເໝືອແລະພາກຕາເວັນອອກຂອງປະເທດ ເຈົ້າໜ້າທີ່ສະຫະພາບຢູໂຣບ 5 ທ່ານໄດ້ເດີນທາງໄປເກົາຫຼີເໝືອ ໃນເດືອນທີ່ແລ້ວນີ້ ເພື່ອປະເມີນເບິ່ງຄວາມຕ້ອງການການຊ່ອຍເຫຼືອຢູ່ໃນປະເທດຄອມມຸຍນີສແຫ່ງນີ້ ຜູ້ຕາງໜ້າສະຫະລັດຄະນະນຶ່ງທີ່ນໍາພາໂດຍທູດພິເສດດ້ານສິດທິມະນຸດ ທ່ານ Robert King ກໍໄດ້ໄປຢ້ຽມຢາມເກົາຫຼີເໝືອ ໃນທ້າຍເດືອນພຶດສະພາ ຜ່ານມານັ້ນ ແຕ່ທາງການສະຫະລັດຍັງກໍາລັງຊັ່ງຊາຕີລາຄາຜົນການປະເມີນຂອງພວກ ທ່ານຢູ່ ການຊ່ວຍເຫຼືອອາຫານຈາກນາໆຊາດແກ່ເກົາຫຼີເໝືອ ແມ່ນໄດ້ຖືກຕັດລົງຢ່າງຫລວງ ຫລາຍ ຫຼັງຈາກການທົດລອງຍິງລູກສອນໄຟແລະອາວຸດນິວເຄລຍ ຂອງທາງການ ພຽງຢາງ ອົງການອາຫານຂອງສະຫະປະຊາຊາດກ່າວວ່າ ຜູ້ຄົນປະມານ 6 ລ້ານຄົນ ຫຼືປະມານ 1/4 ຂອງປະຊາກອນທັງໝົດຂອງເກົາຫຼີເໜືອ ແມ່ນຂາດອາຫານແລະມີ ຄວາມຕ້ອງການຢ່າງຮີບດ່ວນທີ່ສຸດໃນເວລານີ້